# Минути за негу у домовима за старе особе

**Сваки дом за старе особе мора да обезбеди извесну количину времена за негу сваког појединца који живи у дому. Негу морају да пруже регистроване медицинске сестре, евидентиране медицинске сестре, особље које се бави личном негом и асистенти неге. Ово се зове одговорност за минуте за негу.**

## Шта се променило?

Royal Commission (краљевска комисија) за Aged Care Quality and Safety (Royal Commission) је препоручила да би сваки дом за старе особе требао да има одговорност за минуте за негу на основу потреба својих корисника. Влада Аустралије је ове минуте неге увела као обавезне од 1 . октобра  2023. године.

## Зашто је ово важно?

Royal Commission је идентификовала да је број особља од виталног значаја за квалитет неге у домовима за старе коју старија лица у Аустралији добијају. Обавезни минути неге значе да ће лица која живе у домовима за старе особе широм Аустралије имати бољи приступ личној и клиничкој нези.

## Колико неге ће свака особа добијати?

Лица која живе и домовима за старе особе ће, у просеку, добијати 215 минута неге свакога дана, укључујући најмање 44 минута од регистроване медицинске сестре. Сво ово време неге неће бити дато само лицем у лице. На пример, активности које се тичу развоја плана неге, координирање са члановима породице у вези ствари које се тичу неге и организација заказивања термина са другим здравственим радницима су такође укључене у минуте неге.

Пошто су циљеви минута неге које се пружају као просек свим корисницима, неке особе могу добијати више времена за негу, а друге особе могу добијати мање, у зависности од својих личних и клиничких потреба.

## Како домови за старе особе одређују своје циљеве минута неге?

Домови за старе особе одређују своје циљеве минута неге свака 3 месеца (или сваког тромесечја у години). Ови циљеви се заснивају на потребама неге за особе које су живеле у дому предходна 3 месеца. Ово значи да ће имати различите циљеве сваког тромесечја. Ви, као и ваша породица и старатељи, можете видети своје текуће циљеве минута неге у свом дому на нашој интернет страници у рубрици за податке: [www.health.gov.au/resources/collections/care-minutes-and-247-registered-nurse-responsibility-resources#data](http://www.health.gov.au/resources/collections/care-minutes-and-247-registered-nurse-responsibility-resources#data).

## Како могу да проверим да ли мој дом испуњава своје циљеве минута неге?

Испуњавање циљева минута неге се мери као део Staffing Star Rating [оцена запослених изражена звездицама] за сваки дом за старе особе. Можете проверити Staffing Star Rating за ваш дом као и количину добијеног времена неге у свом дому у поређењу са циљевима дома преко апликације My Aged Care ‘Find a Provider’ на делу за Staffing Star Rating: [myagedcare.gov.au/find-a-provider](https://www.myagedcare.gov.au/find-a-provider).

Ове информације се ажурирају на око 4 месеца након завршетка сваког тромесечја.

Ово такође можете видети на нашој интернет страници: <https://www.health.gov.au/resources/publications/service-level-care-minutes-performance-in-residential-aged-care-from-october-2023>

## Шта ако мој дом за старе особе нема довољно особља?

У неким деловима Аустралије, као што су регионална и удаљена подручја, домови за старе особе могу да имају потешкоћа да обезбеде особље за негу које им је потребно. Влада сарађује са свим домовима за старе особе да им помогне да имају више особља за негу. Сазнајте више: [health.gov.au/topics/aged-care-workforce/what-were-doing](https://www.health.gov.au/topics/aged-care-workforce/what-were-doing).

## Шта треба да урадим ако ме брине број особља у мом дому за старе особе?

Уколико вас брине тачност минута неге пријављених у вашем дому за старе особе, можете нам послати е-пошту на [ANACCReportingAssessments@health.gov.au](mailto:ANACCReportingAssessments@health.gov.au).

The Aged Care Quality and Safety Commission помаже да се заштити квалитет живота за лица која живе у домовима за старе особе. Комисија ће реаговати тамо где постоји забринутост у вези пружања неге. Уколико вас брине број особља или било шта друго у вашем дому за старе особе, можете поднети приговор Комисији посетом на интернет страницу [agedcarequality.gov.au/making-complaint](https://www.agedcarequality.gov.au/making-complaint) или позовите 1800 951 822. Приговори могу бити отворени, поверљиви и анонимни.

**Хајде да заједно променимо услуге бриге о старим лицима**

Позивамо Аустралијанце да наставе да дају своја мишљења о реформама бриге о старим лицима.

Посетите **agedcareengagement.health.gov.au**

Телефон **1800 318 209** (бесплатна телефонска линија за реформу бриге о старим лицима)

За услуге тумача и преводилаца, позовите 131 450 и тражите број 1800 318 209.   
Да би користили National Relay Service, посетите интернет страницу nrschat.nrscall.gov.au/nrs како би одабрали начин приступа њиховој интернет страници који вам одговара, или позовите NRS Helpdesk на 1800 555 660.

